**«Omad charxpalagi» aksiyasining o‘tkazilish qoidalari**

*Ushbu Aksiya Beeline Uzbekistan ilovasining foydalanuvchilari xavfiga asoslanmagan va faqat foydalanuvchilarni rag‘batlantirish, ularning sonini saqlab qolish, yangi foydalanuvchilarni jalb qilish va “Unitel” MChJning raqobatbardosh imidjini yaratish uchun mo‘ljallangan.*

Toshkent sh.

«Omad charxpalagi» Aksiyasining o‘tkazilish qoidalari (keyingi o‘rinlarda – **“Qoidalar”**) quyidagilarni o‘z ichiga oladi: «BeeFortuna Plus’da Mega Sovrin» Aksiyasining (keyingi o‘rinlarda – **“Aksiya”**) o‘tkazilish tartibi, yutuqli o‘yinda ishtirok etish shartlari (keyingi o‘rinlarda – **“O‘yin”**), shuningdek, sovrinlar, ularni g‘oliblarga taqdim etish tartibi va shartlari. “BeeFortuna Plus” chambaragidan foydalanish shartlari bilan “Beeline Uzbekistan” ilovasida tanishishingiz mumkin.

Ushbu Qoidalarda quyidagi tushunchalar qo‘llaniladi:

* **Foydalanuvchi** – muayyan funksiyani bajarish uchun “Beeline Uzbekistan” ilovasidan foydalanadigan jismoniy shaxs;
* **Abonent raqami** – Abonent uskunasini boshqa qurilmalar bilan aloqasi paytida telekommunikatsiya tarmoqlarida identifikasiya qilib, xizmat ko‘rsatish uchun Abonentga shartnoma asosida ajratiladigan raqam.
* **Kompaniya/Operator** – “Beeline” savdo belgisi ostida uyali aloqa xizmatlarini ko‘rsatuvchi va Aksiya tashkilotchisi bo‘lgan “Unitel” MChJ;
* **G‘olib** – tasdiqlangan sovrinlardan birini yutib olgan Aksiya ishtirokchisi;
* **Ishtirokchi** – ushbu Aksiya qoidalariga muvofiq Aksiyada qatnashish huquqiga ega bo‘lgan Beeline Uzbekistan Ilovasining foydalanuvchisi.
* **Beeline Uzbekistan ilovasi** – axborot va texnologik yondashuvlar uchun mo'ljallangan va ixtisoslashtirilgan kompyuter dasturlari mahsulotlari majmuasidan iborat axborot tizimidir.
* **“BeeFortuna Plus” Omad chambaragi** – Beeline Uzbekistan Ilovasi ichida yaratilgan sovrinli О‘yin o‘tkaziladigan funksiya.
* **Kompaniyaning rasmiy sayti** - Kompaniyaning rasmiy veb-sayti: [www.beeline.uz](http://www.beeline.uz).

**Aksiya o‘tkazilish muddati:**

2023-yil 12-dekabrdan 17-dekabrgacha UTC +5 bo‘yicha 00:00 dan 23:59 gacha.

**Aksiyaning amal qilish hududi:** O‘zbekiston Respublikasi

**G‘oliblarni aniqlash joyi:** Operator ixtiyoriga ko‘ra “Instagram/Facebook”dagi Beeline Uzbekistan rasmiy sahifasida jonli efir orqali bo’lib o’tadi.

**G‘oliblarni taqdirlash joyi:** O‘zbekiston Respublikasi, Toshkent sh., 100047, Buxoro k. 1-uy, shuningdek, “Beeline Uzbekistan” ilovasida.

**I. Aksiya ishtirokchilariga qo‘yiladigan talablar**

1.1. Aksiyada quyidagi talablarga javob beradigan “Beeline Uzbekistan” ilovasining barcha foydalanuvchilari ishtirok etishlari mumkin:

- “Beeline Uzbekistan” Ilovasining foydalanuvchisi bo‘lib, shu bilan birga, “BeeFortuna” va “BeeFortuna Plus” Omad chambaraklarini eng kamida 1 (bir) marta aylantirgan jismoniy shaxs Ishtirokchi hisoblanadi.

1.2. Quyidagilar Aksiyada ishtirok etish va/yoki sovrinni olish huquqiga ega bo‘lmaydilar:

- Ushbu Qoidalarning 1.1-bandining talablariga javob bermaydigan foydalanuvchilar;

- Aksiya o‘tkazilishi davrida Operator bilan mehnat munosabatlarida bo‘lgan shaxslar, shuningdek, ularning yaqin qarindoshlari, Kompaniyaning ishonchli vakilining xodimlari va ularning yaqin qarindoshlari, ishonchli vakilning o‘zi Aksiyada ishtirok etishiga yo‘l qo‘yilmaydi.

**II. Sovrin jamg‘armasi**

**2.1 Aksiyaning sovrin jamg‘armasi:**

* 1 (bir) dona Apple iPhone 15 Pro MAX 256 GB smartfoni.
* Smartfon Samsung Galaxy A14 6/128 GB Qora 1 (bir) dona.
* 1 (bir) dona “Platina” turkumiga kiruvchi chiroyli raqamlardan birini tanlash huquqi, viloyatda mavjud bo‘lganlar orasidan.
* 2 (ikki) dona 150 GB hajmdagi 7 kalendar kunlik internet-paketlar.

2.2. G‘olib sovrinni Operatorning O‘zbekiston Respublikasidagi istalgan rasmiy ofisidan olib ketishi mumkin.

2.3. Sovrinni O‘zbekiston Respublikasining amaldagi qonunchiligi talablariga muvofiq G‘olib nomiga rasmiylashtiriladi, bunda Kompaniya soliqlarni qoplaydi, qolgan harajatlarni G‘olibning o‘zi tomonidan qoplanadi.

**III. Aksiyada ishtirok etish va uni o‘tkazish shartlari**

3.1. Quyidagi shartlarni bajarganlar aksiya ishtirokchilari hisoblanishadi:

- “Beeline Uzbekistan” ilovasida “BeeFortuna” va “BeeFortuna Plus” Omad chambaraklarini kamida bir marotaba aylantirishni amalga oshirgan “Beeline Uzbekistan” ilovasining amaldagi va yangi foydalanuvchilari.

3.2. Aksiya quyidagi tartibda o‘tkaziladi:

3.2.1. Aksiyaning 3 (uch) kuni davomida foydalanuvchilar “BeeFortuna Plus” chambaragi va “BeeFortuna” chambaragini aylantirish imkoniyatiga ega. Shu bilan birga, “BeeFortuna Plus” va “BeeFortuna” Omad chambaragining har bir aylanishidan keyin chambaraklarning to‘liq aylanishi haqidagi ma’lumotlar “Beeline Uzbekistan” ilovasi ma’lumotlar bazasida qayd etiladi.

3.2.2. “BeeFortuna” va “BeeFortuna Plus” chambaralarining aylanishi Foydalanuvchilarga o’yinda g'alaba qozonish uchun teng imkoniyatlarni taqdim etadi.

3.2.3. Ishtirokchilarni tanlash algoritmiga muvofiq, G'olibni keyingi aniqlash uchun Aksiya Ishtirokchilarining elektron ma'lumotlar bazasi shakllantiriladi.

3.2.4. Agar 3.1-bandning shartlari bajarilsa. 2 (ikki) yoki undan ortiq martadan boshlab, ushbu Ishtirokchi uchun imkoniyatlar sonini oshirish uchun Ishtirokchining abonent raqami Sovrin ishtirokchilari ro'yxatida takrorlanadi. Sovrin ishtirokchisining raqamini takrorlash miqdori 3.1-band shartlarini bajarishning ko'pligiga mutanosib bo'ladi.

3.2.5. Sovrin g‘oliblari tasodifiy raqamlar algoritmi bo‘yicha random.org sayti orqali oʻyin tugaganidan keyin 7 (yetti) kun ichida Operatorning xohishiga ko‘ra “Beeline Uzbekistan”ning “Instagram/Facebook”dagi rasmiy sahifasida aniqlanadi. G'olibni aniqlagandan so'ng, Kompaniya G'olib bilan Abonent raqami bo'yicha telefon orqali bog'lanadi 3.2.6. Barcha sovrinlar quyidagi tartibda birma-bir jonli ravishda o'ynaladi:

Jonli efirda sovrinlarni berilish tartibi:

1) 7 kalendar kunlik 150 GB internet-paketi;

2) 7 kalendar kunlik 150 GB internet-paketi;

3) Viloyatda mavjud bo‘lgan “Platina” turkumiga kiruvchi raqamlardan birini tanlash huquqi;

4) Smartfon Samsung Galaxy A14 6/128 GB Qora;

5) Apple iPhone 15 Pro MAX 256 GB smartfoni.

3.2.7. G‘oliblarni aniqlash natijalari Aksiya o‘tkazilish muddati tugaganidan so‘ng 7 (yetti) kalendar kuni ichida Kompaniyaning rasmiy veb-saytida G‘olibning raqamini ko‘rsatgan holda (abonent raqamining dastlabki uch raqami ko‘rsatilmaydi), shuningdek, “Beeline Uzbekistan” mobil ilovasida push-bildirishnomalar yuborish orqali e’lon qilinadi.

3.2.8. Kompaniyaning kompyuter dasturida (Ishtirokchilarning elektron ma'lumotlar bazasi) sovrinni qo'lga kiritadigan Ishtirokchini oldindan aniqlash yoki aniqlash imkonini beradigan jarayonlar va algoritmlar mavjud emas.3.2.9. Sovrin jamg'armasi g'olibini aniqlash uchun foydalaniladigan haqiqiy tasodifiy raqamlarni yaratuvchi random.org veb-saytida aksiya boshlanishidan oldin G'oliblarni aniqlaydigan jarayonlar yoki algoritmlar mavjud emas.

3.2.10. Kompaniya Aksiya Ishtirokchilari bilan yozma muzokaralar yoki boshqa aloqalar o‘tkazmaslik huquqini o‘zida saqlab qoladi, ushbu shartlarda ko‘rsatilgan hollar bundan mustasno yoki O‘zbekiston Respublikasining amaldagi qonunchiligi talablari asosida.

3.2.11. Kompaniya rasmiy veb-saytida tegishli ma'lumotlarni joylashtirish sharti bilan Qoidalarga o'zgartirish va qo'shimchalar kiritish huquqini o'zida saqlab qoladi.

3.2.12. Kompaniya istalgan vaqtda Aksiyani to'xtatish huquqini o'zida saqlab qoladi.

3.3. Aksiya haqida ma’lumot Kompaniyaning Rasmiy saytida mavjud. Kompaniya o'zining xohishiga ko'ra Facebook yoki Instagram ijtimoiy tarmoqlaridagi rasmiy sahifalarida Aksiyaga tegishli ma'lumotlarni joylashtirish huquqini o'zida saqlab qoladi.

* 1. **Sovrinlarni olish shartlari**

4.1. Sovrinni olish uchun Aksiya doirasidagi o‘yin G‘olibi deb topilgan Ishtirokchi 7 (yetti) kalendar kun ichida Operatorga quyidagi hujjatlarning asl nusxasini va ma’lumotlarni taqdim etadi:

• G‘olibning pasporti yoki ID kartasi;

• Soliq qo‘mitasi ma’lumotlar bazasida JShShIR raqami bo‘lmagan holatlar uchun tuman migratsiya va fuqarolikni rasmiylashtirish bo‘limidan (pasport bo‘limi) JShShIR ni ro‘yxatdan o‘tkazish to‘g‘risidagi guvohnoma.

4.1.1. Agar G‘olib biron-bir sababga ko‘ra Sovrinni topshirish jarayonida shaxsan ishtirok eta olmasa, Sovrinni olish uchun hujjatlarni rasmiylashtirish jarayonida ishtirok etish uchun boshqa shaxsga (ishonchli vakilga) tegishli ishonchnoma rasmiylashtirib berishi mumkin.

Bu holda, ishonchli vakil quyidagi hujjatlarni taqdim etishi kerak:

• G‘olibning pasporti yoki ID kartasidan nusxa;

• sovrinni olish va sovrinni G‘olib nomiga rasmiylashtirish bilan bog‘liq hujjatlarni imzolash huquqini beruvchi notarial tasdiqlangan ishonchnoma;

• Ishonchli vakilning pasporti yoki ID kartasi;

• Soliq qo‘mitasi ma’lumotlar bazasida JShShIR raqami bo‘lmagan holatlar uchun tuman migratsiya va fuqarolikni rasmiylashtirish bo‘limidan (pasport bo‘limi) JShShIR ni ro‘yxatdan o‘tkazish to‘g‘risidagi guvohnoma.

4.2. Ushbu qoidalarning 4.1-bandida keltirilgan talablar “7 kalendar kunlik 150 GB internet-paketi” G‘olibiga nisbatan qo‘llanilmaydi.

4.3. Sovrinlarni taqdim etish tartibi:

4.3.1. Kompaniya ushbu Qoidalarning 4.1-bandiga muvofiq sovrinlarni G‘olib tomonidan barcha zarur hujjatlar taqdim etilgan kundan boshlab 30 (o‘ttiz) kalendar kun ichida berish huquqini o‘zida saqlab qoladi.

4.3.2. “Platina” turkumidagi raqam sovrin g‘olibi Kompaniyaning rasmiy ofisida mavjud raqamlar ro‘yxatidan tanlashi mumkin.

4.3.3. G‘olib aniqlangan kundan boshlab 7 (yetti) kalendar kun ichida 7 (yetti) kalendar kun uchun 150 GB hajmdagi internet-paket G‘olibga taqdim etiladi.

4.4. Kompaniya, sovrinlarni G‘oliblarga topshirishda soliqlarni (shu jumladan, jismoniy shaxslarning mukofot qiymatidan daromad solig‘i) va yig‘imlarni O‘zbekiston Respublikasining amaldagi qonunchiligida nazarda tutilgan tartibda mustaqil ravishda to‘laydi.

4.5. Sovrinni rasmiylashtirishda va olib ketish jarayonida G‘olib barcha kerakli hujjatlarni shu jumladan G‘olibning shaxsiy ma’lumoti, sovrinning QQS bilan ko‘rsatigan narxi va boshqa to‘liq ma’lumot ko‘rsatilgan barcha kerakli hujjatlarga imzo qo‘yishi kerak.

4.6. Sovrin G‘olibga barcha kerakli hujjatlar imzolanganidan so‘ng topshiriladi.

4.7. Agar G‘olib Toshkent shahrida emas, O‘zbekiston Respublikasining boshqa shahrida yashasa, Kompaniya Sovrinni G‘olib yashash manziliga yaqin bo‘lgan Kompaniya ofisiga yetkazib berish majburiyatini oladi.

4.8. Kompaniya quyidagi holatlarda G‘olibga Sovrinni berishdan bosh tortish huquqiga ega:

* G‘olib Sovrin e’lon qilingan kundan boshlab 7 (yetti) ish kuni ichida Kompaniya bilan bog‘lanmaganda;
* G‘olib Sovrin e’lon qilingan paytdan boshlab 7 (yetti) ish kuni ichida 4.1-bandda ko‘rsatilgan kerakli hujjatlarni taqdim etmagan va/yoki taqdim etilgan hujjatlar Aksiya va O‘zbekiston Respublikasining amaldagi qonunchiligi talablariga javob bermaganda;
* G‘olib o‘z imzosini qo‘yishdan va/yoki boshqa qonuniy ahamiyatga ega bo‘lgan harakatardan, shu jumladan, zarur hujjatlarni taqdim etishdan bosh tortganda;
* G‘olibga Sovrin e’lon qilingan paytdan boshlab 7 (yetti) ish kuni ichida yutganligi to‘g‘risida xabar qilishning imkoniyati bo‘lmaganida - g‘olibning raqami bloklangan, tarmoqdan tashqarida, Kompaniyaga bog‘liq bo‘lmagan boshqa sabablarga ko‘ra g‘olib telefonni ko‘tarmagan va/yoki aloqaga chiqmаgan holatlarda;
* G‘olib tomonidan Aksiyada ishtirok etish shartlari buzilishi aniqlanganda.
  1. **Alohida qo‘shimchalar.**

5.1. Agar G‘oliblar biron-bir sababga ko‘ra sovrinlarga da’vo qilmasa yoki olishdan bosh tortsa, talab qilinmagan sovrin Kompaniyaning mulki bo‘lib qoladi. Bunday holda, o'ynalmagan sovrin keyingi Aksiyalar vaqtida qayta o'ynaladi.

*Masalan, 2023-yil 18-dekabr G‘olib bo‘lgan ishtirokchi Sovringa da’vo qilmadi. Yangi o‘yin Kompaniyaning keyingi Aksiyalarida amalga oshiriladi.*

5.2. Agar G'olib ushbu Qoidalarda nazarda tutilgan barcha talab va shartlarga rioya qilmasa, Kompaniya G'olibga sovrinni taqdim etishni rad etishga haqli.

5.3. Kompaniya quyidagi holatlar uchun javobgar emas:

* Ishtirokchilar Kompaniya saytida joylashtirilgan G‘oliblar ro‘yxati bilan tanishish imkoniyati bo‘lmaganida;
* Sovrinlarni olish uchun zarur bo‘lgan ma’lumotlar/hujjatlar ishtirokchilarning aybi bilan yoki boshqa sabablarga ko‘ra topshirilmagani/o‘z vaqtida topshirilmaganida;
* Aksiya shartlarida ko‘zda tutilgan talablarni ishtirokchilar tomonidan bajarilmaganida (o‘z vaqtida bajarilmaganida);
* G‘oliblar sovrinlarga da’vo qilmagan yoki rad etganligi uchun olmaganlarida;
* Uchinchi shaxslarning aybi va/yoki fors-major holatlari tufayli G‘oliblarga sovrinlarni topshirish bo‘yicha majburiyatlarni bajarishning imkoni bo‘lmagan holatlarida.

5.4. Aksiyada ishtirok etish bilan Ishtirokchi:  
- Aksiya shartlari bilan to‘liq tanishligini tasdiqlaydi va rozi bo‘ladi;  
- foto-video tasvirga olishda qatnashishga va ijtimoiy tarmoqlarda suratini e’lon qilishga roziligini tasdiqlaydi;  
- Kompaniya tomonidan shaxsiy ma’lumotlarni yig‘ish, qayta ishlash va saqlashga roziligini tasdiqlaydi.

5.5. Aksiyani o‘tkazish bilan bog‘liq barcha nizolar muzokaralar yo‘li bilan hal qilinishi kerak. Agar nizo kelib chiqqan kundan boshlab 60 (oltmish) kalendar kuni ichida tinch yo‘l bilan kelishuvga erishishning imkoni bo‘lmasa, nizo O‘zbekiston Respublikasi Toshkent shahar fuqarolik ishlari bo‘yicha Mirobod tumanlararo sudida ko‘rib chiqilishi kerak.

5.6. Sovrinda nuqsonlar yoki boshqa zavod nosozliklari aniqlangan taqdirda, G‘olib mukofot topshirilgan va G‘olib o‘tkazmani qabul qilish dalolatnomasini imzolagan paytdan boshlab 10 (o‘n) ish kuni ichida Kompaniyaning bosh ofisiga murojaat qilishi zarur. G‘olibning yutuq uchun belgilangan foydalanish yoki saqlash qoidalarini buzishi yoki uchinchi shaxslarning harakatlari yoki fors-major holatlari tufayli yutuq G‘olibga topshirilgandan keyin yuzaga kelgan kamchiliklar uchun Kompaniya javobgar bo‘lmaydi.